[{"text_idx": "#000004", "text": "Mae\u2019r cwestiwn pam bod rhai cwmni\u0308au\u2019n dewis ymgymryd a\u0302 CCC tra bo eraill yn ymwrthod, heb ei ateb."}, {"text_idx": "#000006", "text": "Yn y degawdau diwethaf, mae economi\u0308au wedi eu clymu\nynghyd gan globaleiddio, ffenomen sy\u2019n integreiddio cymdeithasau a chreu\ncyfleoedd busnes, ond sydd hefyd yn herio polisi\u0308au trethi."}, {"text_idx": "#000007", "text": "Mae\u2019r swm o drethi a delir gan gorfforaethau yn bwnc\nllosg ymysg gwneuthurwyr polisi, academyddion, a\u2019r cyfryngau."}, {"text_idx": "#000008", "text": "Mae erthygl yn y Financial Times, er enghraifft,\nyn dadlau fod mentrau amlwladol (MNEs) yn talu llai o drethi o lawer nag yr\noeddent cyn yr argyfwng ariannol. Un modd pwysig i MNEs leihau eu trethi yw\nsymud elw o\u2019r gwledydd lle maent wedi eu lleoli i wledydd lle mae\u2019r cyfraddau\ntrethi yn llai, arfer a elwir yn aml yn \u201cshifftio elw\u201d."}, {"text_idx": "#000009", "text": "\u201cEr nad yw\u2019r fath strategaethau yn anghyfreithiol, maent yn amddifadu\u2019r wlad letyol o refeniw trethi ac yn peryglu lles cymdeithasol a chydraddoldeb.\u201d"}, {"text_idx": "#000010", "text": "Mae graddau symud elw, fodd bynnag, yn parhau i fod yn\naneglur, ac nid ydym yn llwyr ddeall y goblygiadau eto."}, {"text_idx": "#000011", "text": "Ochr yn ochr a\u0302 phwysigrwydd cynyddol cynllunio trethi,\nmae cyfrifoldeb cymdeithasol corfforaethol (CCC) wedi dod yn fwyfwy poblogaidd\nymysg busnesau ledled y byd. Wedi eu hysgogi gan strategaeth gorfforaethol neu\nbwysau o du cyfranddalwyr, mae cwmni\u0308au\u2019n cymryd rhan yn amlach mewn\ngweithgareddau cymdeithasol gyfrifol, megis buddsoddi mewn cyflogeion ac\nansawdd gweithleoedd, lleihau llygredd, a gwella llywodraethiant."}, {"text_idx": "#000012", "text": "O safbwynt economaidd, mae\u2019r rheswm sylfaenol dros\nymgymryd a\u0302 CCC yn llai eglur. Yn o\u0302l Friedman (1970), dylai cwmni\u0308au ond ymgymryd\na\u0302 gweithgareddau sy\u2019n cynyddu gwerth ar gyfer cyfranddalwyr. Dadleua nad yw\ngweithgareddau cymdeithasol gyfrifol yn gymwys. Er gwaethaf corff cynyddol fawr\no ymchwil i CCC (e.e Ferrell et al., 2016; Lins et al., 2017), mae\u2019r cwestiwn\npam bod rhai cwmni\u0308au\u2019n dewis ymgymryd a\u0302 CCC tra bo eraill yn ymwrthod, heb ei\nateb, ac yn haeddu rhagor o ymchwil. Mae ein canlyniadau\u2019n cynnig esboniad"}, {"text_idx": "#000014", "text": "Ar un llaw, mae disgwyl i gwmni\u0308au cymdeithasol gyfrifol dalu eu cyfran deg o drethi, a chan hynny gynyddu gwerth ar gyfer cyfranddalwyr. Yn ein cyd-destun ni, byddai hyn yn dangos perthynas negyddol rhwng CCC a symud elw."}, {"text_idx": "#000016", "text": "\u201cGallai ennill dilysrwydd fod yn un o\u2019r cyfryw gymhellion, creu \u201ccyfalaf moesol\u201d, ac osgoi cosb drom os ydynt yn gweithredu mewn ffyrdd moesegol amheus.\u201d"}, {"text_idx": "#000018", "text": "Mae dau gam i\u2019n dadansoddiad. Yn gyntaf, rydym yn\nmabwysiadu\u2019r dull a gynigiwyd gan Dharmapala a Riedel (2013) gan amcangyfrif\nmesur o symud elw. Yn ail, rydym yn archwilio\u2019r berthynas rhwng CCC a symud\nelw, ac yn ei chael yn bositif ac yn ystadegol arwyddocaol, ac felly\u2019n gyson\na\u0302\u2019r safbwynt damcaniaeth dilysrwydd. I ategu ein canlyniadau ymhellach, rydym yn\nrhoi cynnig ar nifer o brofion amgen ac yn cyrraedd yr un casgliad."}, {"text_idx": "#000021", "text": "Mae dadleuon diweddar wedi canolbwyntio ar\nanfanteision posib y gwahanol fathau o systemau trethi. Mae ymchwil academaidd\nwedi dangos bod cwmni\u0308au amlwladol o dan y system drethi diriogaethol yn symud\nmwy o incwm na\u2019r rheiny o dan y system drethi fyd-eang (e.e Scholes et al."}, {"text_idx": "#000022", "text": "Mewn byd sy\u2019n cael ei weddnewid yn gyflym gan globaleiddio mae ein hastudiaeth yn darparu peth cyfiawnhad empeiraidd dros rai MNEs yn dewis buddsoddi mewn CCC."}, {"text_idx": "#000023", "text": "Os yw\u2019r berthynas bositif rhwng CCC a symud elw yn\nparhau, byddai rhywun yn disgwyl i\u2019r berthynas hon fod yn fwy amlwg mewn\ncwmni\u0308au sydd a\u0302\u2019u pencadlys mewn gwledydd o dan y system drethi diriogaethol.\nOherwydd mae cwmni\u0308au o dan y system drethi diriogaethol yn gallu dychwelyd\nincwm i\u2019w gwledydd eu hunain heb orfod talu trethi ychwanegol ac felly byddai\nmwy o gymhelliant iddynt symud elw."}, {"text_idx": "#000026", "text": "Mewn byd sy\u2019n cael ei weddnewid yn gyflym gan globaleiddio mae ein hastudiaeth yn darparu peth cyfiawnhad empeiraidd dros rai MNEs yn dewis buddsoddi mewn CCC, ac yn cynnig mewnwelediadau defnyddiol iawn i wneuthurwyr polisi ac ymchwilwyr academaidd."}, {"text_idx": "#000034", "text": "Oni nodir fel arall, mae'r safbwyntiau a geir yn y blog hwn yn perthyn i'r awdur ac nid ydynt o reidrwydd yn cynrychioli barn Prifysgol Caerdydd."}, {"text_idx": "#000036", "text": "Cewch hyd i ni ar Facebook"}]